### Beslutningstema

Udvalget skal beslutte forslag til ønsker til det forestående arbejde med en ny deklaration i Det Trilaterale Vadehavssamarbejde.

### Historik

Det Trilaterale Vadehavssamarbejde varetages af miljøministrene i [adresse] og [adresse] og ministeren for landbrug, natur og fødevarer i [adresse]. Ministrene mødes med fireårs mellemrum på en Lone Knudsen. Den næste konference finder sted i november 2022 i [adresse]. På Ministerkonferencen vil man diskutere den generelle retning for samarbejdet i forhold til lovgivning, retningslinjer, harmonisering og forvaltning, og udstikke kursen for samarbejdets overordnede forløb i perioden op til den næste regeringskonference. Konklusionerne nedfældes i [adresse] med en Deklaration, denne vil være samarbejdets primære policy-dokument frem til den næste konference. [adresse] vil overtage formandskabet for den næste periode.

### Sagsfremstilling

Allerede nu er forberedelserne til en ny deklaration begyndt med henblik på at blive underskrevet af de tre landes ministre i november 2022. Med denne sag søger kommunerne et mandat for særlige lokalpolitiske ønsker til det forestående arbejde med deklarationen. Det vil kun være ved enighed kommunerne i mellem, at man i arbejdet med deklarationen kan gå videre med det afgivne mandat. De øvrige ting i deklarationen er godkendt såfremt der ikke ændres på omfanget i forpligtelserne for kommunerne ved vedtagelse af deklarationen for i år.

[adresse], [adresse] og [adresse] har siden 1978 samarbejdet, i det Trilaterale Vadehavssamarbejde, om at beskytte [adresse] som ét sammenhængende økosystem.
Dette samarbejde med udgangspunkt i økosystemet er også forudsætningen for udpegningen af [adresse] som [adresse]. Det bærende princip for det trilaterale samarbejde er: ”så vidt muligt at opnå et naturligt og bæredygtigt økosystem, hvor de naturlige processer forløber uforstyrret."

Der foreligger endnu ikke en endelig deklarationstekst, men arbejdet er igangsat i trilateralt regi. Kommunerne vil have mulighed for at komme med deres tilkendegivelser ift. teksten/ indholdet i deklarationen ud fra hvilke temaer, der er vigtige ift. den kommunalpolitiske dagsorden.

Staten har endnu ikke lagt sig fast på hovedfokuspunkterne i den kommende deklaration, men den anser både naturbevarelse og – genopretning samt klimaændringer og energiomstilling som de bærende temaer. Også bæredygtig udnyttelse af Vadehavsområdet f.eks. turisme overvejes med afsæt i, at man har fokus på de først nævnte fokuspunkter.

Med afsæt i nogle af de emner og temaer, som er indgået i tidligere deklarationer eller emner, som der er igangsat initiativer ift. i trilateralt regi, kunne følgende temaer være af særlig kommunalpolitisk interesse.

* DK2020 og klimaneutralitet - Der arbejdes med klima som led i partnerskabet omkring DK2020 i alle fire vadehavskommuner. Kommunerne skal udarbejde planer for at blive CO2 neutrale senest i 2050. Dette er således kommunernes bidrag til at opfylde Parisaftalens målsætning om at begrænse klodens temperaturstigning til 1,5 grader. Ved at sætte ord bag handling og forfølge målsætningen tilbage fra Tønderdeklarationen, vil det være et stærkt politisk bidrag fra dansk side. Målsætningen kunne være, at der i perioden udarbejdes planer for hvert land, som vi kender det fra DK2020. Planerne kan enten være én plan, der omfatter hele geografien eller opdeles for mindre regionale enheder. Planerne kan til sidst samles i én samlet plan til underskrift ved næste deklarationsperiode.
* Klimatilpasning - Klimatilpasning indgår i kommunernes udarbejdelse af DK2020 planerne i dag. I trilateralt regi har der været nedsat en arbejdsgruppe, der har skullet afdække konsekvenserne af de kommende års klimatilpasningsudfordringer på baggrund af IPPC´s klimascenarier. Et forslag kunne være, at der i den kommende periode skal igangsættes et arbejde, der skal munde ud i en fælles handleplan for at imødegå klimatilpasningsudfordringen for [adresse] som verdensarv. Denne handleplan skal herefter være klar til godkendelse og implementering til perioden efter det danske formandskab.
* Der er i dag en strategi for bæredygtig turisme, som dækker alle 3 lande. Den er efterhånden nogle år gammel, og de 3 lande har bl.a. via forskellige EU-projekter fået ny viden, som bør implementeres i en opdateret version. Bæredygtig turisme understøtter endvidere kommunernes fokus på både udvikling og naturbeskyttelse, som også er et tema i kommunernes strategi for [adresse] som [adresse]. På den måde vil der være en helt klar kobling mellem det lokale, nationale og trilaterale fokus på verdensarven.
* Der er i dag i deklarationen en henvisning til, at man skal arbejde på at begrænse lysforureningen. Det er i det regi, at der de 3 lande imellem arbejdes på et fælles initiativ omkring lysforurening. Kommunerne kan støtte op omkring dette, således der på tværs af de 3 lande kan udarbejdes en strategi og handleplan mod lysforurening. Dette kan forberedes i den kommende periode under dansk formandskab til underskrift ved den kommende deklarationsunderskrivelse og implementering under det kommende formandskab. Dette vil støtte godt op om initiativer som Dark Sky i hele vores vadehavsregion, og vil være et konkret tiltag under bæredygtig turisme og en ny dimension for vores arbejde omkring naturbeskyttelse.
* I [adresse] er den grønne energiomstilling højt på dagsordenen. Der er fra statslig side planer om at anlægge en energi-ø i [adresse]. Det vil betyde et behov for kabler til fastlandet. Det er et projekt af national interesse, som også vil bidrage til den CO2 neutrale dagsorden og et bidrag til at minimere klimaændringerne.
* I [adresse] og [adresse] er der erhvervsfiskeri i [adresse]. I [adresse] har der stort set alene været udført kommercielt fiskeri ifm. forskningsprojekter. Der har igennem tiden været ønsker om egentligt erhvervsfiskeri i den danske del af [adresse]. Dette vil være kontroversielt og en ændret kurs for [adresse]. Et forslag kan være, at hvis der skal være lige forhold de 3 lande imellem skal det tilstræbes, at det skal være på en bæredygtig måde, der følger tidligere principper for bæredygtig fiskeri
  som blev vedtaget med [adresse] i 2014.

[adresse] har i forhold til det sidste emne om bæredygtig erhvervsfiskeri haft følgende bemærkninger:

"Det der står højt på dagordenen er især muligheden for erhvervsfiskeri af østers, der jo allerede er defineret som en invasiv art. Det virker derfor også uforståeligt at vi i [adresse] beskytter invasive arter. Endvidere vil der være baggrund for at oprette kulturbanker for bla blåmuslinger mm. I den Tyske og [adresse] del, ser man meget anderledes på ovenstående, så der mangler en fælles attitude og ”Walk the talk” i forhold til de aftaler der er indgået landene imellem."

### Økonomi

Hvis der fra kommunal side ønskes igangsat særlige aktiviteter til opfyldelse af deklarationen, forudsættes det, at aktiviteterne er frivillige såfremt det kræver et budgetforslag eller en fondsansøgning til finansiering.

### Lovgrundlag

Leuwarden-deklaration 2018

### Direktør for Teknik, Klima og Bosætning indstiller,

at der gives mandat til arbejdet med den kommende deklaration som omfatter:

- Klimaneutralitet

- Klimatilpasning

- Bæredygtig udnyttelse af vadehavet, eks. turisme, fiskeri

- Begrænse lysemission

- Grøn omstilling

at indstillingen videresendes til Kommunalbestyrelsen.

Beslutning fra Teknik- og Miljøudvalget, 8. februar 2022, pkt. 7:

Indstillingen anbefales, idet der tilføjes fiskeri efter østers.

### Beslutning

Teknik- og Miljøudvalgets anbefaling godkendt.